2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

2.1.1 ความเป็นมาของบริษัท

บริษัทฯ เริ่มก่อตั้งเมื่อวันที่ 7 พฤศจิกายน 2534 โดย บมจ. ชิน คอร์ปอเรชั่น (“SHIN”)
ซึ่งเป็นบริษัทผู้ได้รับสัมปทานประเภท สร้าง-โอน-ให้บริการ (Build Transfer Operate-BTO)
ในการดำเนินโครงการดาวเทียมสื่อสารแห่งชาติจากกระทรวงคมนาคม
(ปัจจุบันอำนาจการดูแลสัญญานี้ได้ถูกโอนไปอยู่ภายใต้กระทรวงเทคโนโลยีสารสนเทศและการสื่อสาร
“MICT”) เป็นระยะเวลา 30 ปี สิ้นสุดสัญญาในปี 2564 โดยทำหน้าที่จัดสร้าง
จัดส่งดาวเทียมขึ้นสู่วงโคจรเพื่อให้บริการช่องสัญญาณดาวเทียม โดยต้องจ่ายผลประโยชน์ตอบแทนแก่
MICT
ในอัตราร้อยละของรายได้ค่าบริการช่องสัญญาณดาวเทียมที่ได้รับหรืออย่างน้อยเท่ากับจำนวนเงินขั้นต่ำที่ระบุไว้ในสัญญา
และต้องส่งมอบดาวเทียม สถานีควบคุมดาวเทียม รวมทั้งอุปกรณ์ต่างๆ
ที่เกี่ยวข้องกับการดำเนินธุรกิจดังกล่าว ให้เป็นกรรมสิทธ์ของ MICT
เมื่อได้ดำเนินการก่อสร้างและติดตั้งเรียบร้อยแล้ว

พระบาทสมเด็จพระเจ้าอยู่หัวภูมิพลอดุลยเดชได้พระราชทานนามดาวเทียมของโครงการอย่างเป็นทางการว่า
“ไทยคม (Thaicom)” เพื่อเป็นสัญลักษณ์เชื่อมโยงประเทศไทยกับเทคโนโลยีสื่อสารสมัยใหม่

นอกจากนี้บริษัทฯ ยังมีการขยายการประกอบธุรกิจไปยังธุรกิจการให้บริการอินเทอร์เน็ต
ธุรกิจการให้บริการโทรศัพท์ และธุรกิจให้บริการจำหน่ายอุปกรณ์จานรับสัญญานดาวเทียม ในปี 2540
2543 และ 2550 ตามลำดับ

บริษัทฯ ได้เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 18 มกราคม
2537 โดยมี บมจ. ชิน คอร์ปอเรชั่น เป็นผู้ถือหุ้นรายใหญ่ มีสัดส่วนการถือหุ้นในบริษัทฯ ณ วันที่ 31
ธันวาคม 2550 ร้อยละ 41.28

2.1.2 การเปลี่ยนแปลงและพัฒนาการของบริษัทที่สำคัญในระยะ 5 ปี ที่ผ่านมา

ปี 2546

มีนาคม CSL ได้เข้ารวมกิจการธุรกิจอินเทอร์เน็ตกับบริษัท ล็อกซเล่ย์ อินฟอร์เมชั่น เซอร์วิส จำกัด
(“Loxserve”) ซึ่งเป็นผู้ให้บริการ LoxInfo Internet ภายใต้สัมปทานจาก
กสท.เป็นระยะเวลา 10 ปี สิ้นสุด ปี 2549 โดยเข้าถือหุ้นร้อยละ 94.19

CSL ออกหุ้นสามัญเพิ่มทุนตามมติของที่ประชุมผู้ถือหุ้นเมื่อเดือนธันวาคม 2545
หลังจากการออกหุ้นเพิ่มทุนดังกล่าวทำให้บริษัท ชิน บรอดแบนด์ อินเทอร์เน็ต (ประเทศไทย) จำกัด
(“SBI”) มีสัดส่วนการถือหุ้นใน CSL ลดลงจากร้อยละ 98.07 เป็น ร้อยละ 50.02

  SBI ทำการซื้อหุ้นของบริษัท ซี.เอส. แซทเทลไลท์โฟน จำกัด (“CSP”) จำนวน 39.99
  ล้านหุ้น จาก CSL ทำให้ SBI มีสัดส่วนการถือหุ้นใน CSP ร้อยละ 80

ธันวาคม CSP ได้จดทะเบียนเลิกกิจการ

ปี 2547

เมษายน CSL ทำการเสนอขายหุ้นสามัญเพิ่มทุนให้กับประชาชนทั่วไปครั้งแรก (IPO)
และได้เข้าเป็นบริษัทจดทะเบียนในตลาดหลักทรัพย์แห่งประเทศไทยในวันที่ 8 เมษายน 2547

พฤษภาคม เมื่อวันที่ 17 พฤษภาคม 2547 บริษัทฯ เปลี่ยนแปลงมูลค่าหุ้นที่ตราไว้จากมูลค่าหุ้นละ 10
บาทต่อหุ้นเป็นมูลค่าหุ้นละ 5 บาทต่อหุ้น

ตุลาคม เมื่อวันที่ 27 ตุลาคม 2547 บริษัทฯ บมจ. ชิน คอร์ปอเรชั่น และ
กระทรวงเทคโนโลยีสารสนเทศและการสื่อสารได้ลงนามสัญญาแก้ไขเพิ่มเติมสัญญาดำเนินกิจการดาวเทียมสื่อสารภายในประเทศในเรื่องสัดส่วนการถือหุ้นในบริษัทฯ
ของ บมจ. ชิน คอร์ปอเรชั่นจากสัดส่วนไม่ต่ำกว่าร้อยละ 51 เป็นไม่ต่ำกว่าร้อยละ 40

ปี 2548

มีนาคม ที่ประชุมวิสามัญผู้ถือหุ้น CSP มีมติอนุมัติรายงานการชำระบัญชี
โดยภายหลังการชำระบัญชีแล้ว CSP มีเงินสดคงเหลือเป็นจำนวน 103,827,823 บาท
แบ่งคืนให้แก่ผู้ถือหุ้น โดยผู้ถือหุ้นได้รับคืนเงินหุ้นละ 2.07 บาท เมื่อวันที่ 25 มีนาคม พ.ศ. 2548
บริษัท ซี.เอส แซทเทลไลท์โฟน จำกัด
ได้รับการอนุมัติการจดทะเบียนการเลิกกิจการจากกระทรวงพาณิชย์ และ เมื่อวันที่ 31 มีนาคม
พ.ศ. 2548 CSP ได้จ่ายคืนค่าหุ้นให้แก่กลุ่มบริษัทจำนวน 83 ล้านบาท และผู้ถือหุ้นอื่น ใน CSP
จำนวน 21 ล้านบาท ซึ่งถือว่าการชำระบัญชีของ CSP
ได้เสร็จสิ้นลงตามประมวลกฎหมายแพ่งและพาณิชย์

มิถุนายน บริษัทฯ ได้เพิ่มทุนโดยการเสนอขายหุ้นสามัญเพิ่มทุนต่อบุคคลทั่วไป จำนวน 208 ล้านหุ้น
มูลค่า 3,182 ล้านบาท แก่นักลงทุนสถาบันและนักลงทุนรายย่อย ราคาเสนอขายของหุ้นเพิ่มทุนนี้
กำหนดไว้ที่ 15.30 บาท โดยจัดสรรให้นักลงทุนสถาบัน 110 ล้านหุ้น และนักลงทุนรายย่อย 98
ล้านหุ้น หลังจากเพิ่มทุน บริษัทฯ มีทุนจดทะเบียนที่ชำระแล้วเพิ่มขึ้น จาก 4,387 ล้านบาท เป็น
5,427 ล้านบาท หุ้นสามัญเพิ่มทุนที่เสนอขายให้กับประชาชนนี้ นับเป็นจำนวนร้อยละ 19
ของทุนจดทะเบียนที่ชำระแล้วหลังเพิ่มทุน

กรกฎาคม Shenington เพิ่มทุนเพื่อลงทุนใน CamShin และชำระค่าหุ้นเพิ่มทุนจำนวน
2,200,000 หุ้น มูลค่าที่ตราไว้หุ้นละ 1 ดอลลาร์สหรัฐฯ เป็นจำนวน 2.2 ล้านดอลลาร์สหรัฐฯ
ให้แก่ CamShin ทำให้ CamShin มีทุนจดทะเบียนและเรียกชำระแล้ว 19.2 ล้านดอลลาร์สหรัฐฯ

สิงหาคม บริษัทฯ ประสบความสำเร็จในการจัดส่งดาวเทียมไทยคม 4 (ไอพีสตาร์) สู่วงโคจร
จากฐานยิงที่เมืองคูรู จังหวัดโพ้นทะเลเฟรนช์กีอานาของประเทศฝรั่งเศส ทวีปอเมริกาใต้
ซึ่งดาวเทียมไทยคม 4 (ไอพีสตาร์) เป็นดาวเทียมบรอดแบนด์ที่ใหญ่ที่สุดในโลก
และเป็นดาวเทียมบรอดแบนด์ดวงแรกของภูมิภาคเอเชีย-แปซิฟิก

ธันวาคม เริ่มให้บริการดาวเทียทไทยคม 4 (ไอพีสตาร์) อย่างเต็มรูปแบบ แก่ บริษัท ทีโอที จำกัด
(มหาชน) ซึ่งเป็นผู้ให้บริการหลัก (National Service Operator) ในประเทศไทย

ปี 2549

เมษายน บรรลุข้อตกลงกับ บริษัท ไชน่า แซทเทลไลท์ คอมมิวนิเคชั่นส์ คอร์ปอเรชั่น จำกัด หรือ
ไชน่า แซทคอม (China Satellite Communications Corporation-China Satcom)
เพื่อให้บริการไอพีสตาร์บรอดแบนด์ในประเทศจีน

พฤษภาคม ประสบความสำเร็จในการจัดส่งดาวเทียมไทยคม 5 สู่วงโคจร โดยดาวเทียมไทยคม 5
มีพื้นที่ให้บริการครอบคลุมสี่ทวีป โดยจะเน้นการให้บริการส่งสัญญาณโทรทัศน์
โดยเฉพาะบริการส่งสัญญาณโทรทัศน์แบบส่งตรงไปตามบ้าน (Direct-to-Home)
และบริการส่งสัญญาณโทรทัศน์ประเภทภาพความคมชัดสูง (HDTV) หรือบริการโทรคมนาคมอื่นๆ

เปิดตัวสถานีบริการภาคพื้นดินไอพีสตาร์ (Gateway) ณ กรุงปักกิ่ง ประเทศจีน
โดยสถานีแห่งนี้เป็นสถานีบริการระบบบรอดแบนด์ผ่านดาวเทียมแห่งแรกในประเทศจีน
โดยจะให้บริการระบบบรอดแบนด์ไอพีสตาร์ครอบคลุมพื้นที่ตอนเหนือของประเทศ

ตุลาคม ดำเนินการปลดระวาง (หรือที่เรียก “De-Orbit”) ดาวเทียมไทยคม 3
ออกจากวงโคจรค้างฟ้าตำแหน่งที่ 50.5 องศาตะวันออกไปสู่อวกาศ
เนื่องจากระบบพลังงานไฟฟ้าของดาวเทียมไม่เพียงพอต่อการให้บริการ
โดการดำเนินการดังกล่าวไม่มีผลกระทบใดๆ ต่อลูกค้า เนื่องจากบริษัทฯ
ได้ดำเนินการโอนย้ายลูกค้าจากดาวเทียมไทยคม 3 มาอยู่ที่ดาวเทียมไทยคม 5
ตั้งแต่เดือนกรกฎาคม 2549

ธันวาคม ดำเนินการก่อสร้างสถานีควบคุมเครือข่ายไอพีสตาร์ (IPSTAR Gateway)
ที่เหลืออยู่อีกสองสถานี คือ ที่เซี่ยงไฮ้ และกวางโจว เสร็จสมบูรณ์ หลังจากเปิดสถานีฯ
แห่งแรกที่กรุงปักกิ่งไปเมื่อเดือนพฤษภาคม 2549

ปี 2550

กุมภาพันธ์ CSL ได้ซื้อหุ้นสามัญของบริษัท ล็อกซ์เลย์ อินฟอร์เมชั่น เซอร์วิส จำกัด (“Loxserv”) จากบริษัท กสท. โทรคมนาคม จำกัด (มหาชน) (“กสท.”) และพนักงานของ กสท. เมื่อวันที่ 2 กุมภาพันธ์ 2550 จำนวน 480,000 หุ้นและ 3,600 หุ้นตามลำดับ ในราคาหุ้นละ 12.90 บาท รวมเป็นจำนวนเงิน 6.2 ล้านบาท หรือร้อยละ 1.86 ของทุนชำระแล้วของ Loxserv

มีนาคม บริษัท ไอพีสตาร์ นิวซีแลนด์ จำกัด (“IPNZ”) ในเครือของบริษัทฯ
ได้ลงนามในสัญญาแต่งตั้งผู้ให้บริการหลักของไอพีสตาร์ (National Service Operator,
“NSO”) ในประเทศนิวซีแลนด์ กับบริษัท เบย์ซิตี้ คอมมิวนิเคชั่นส์ จำกัด (BayCity
Communications
Ltd.) เพื่อขยายตลาดบรอดแบนด์ของไอพีสตาร์ในประเทศนิวซีแลนด์ให้เติบโตขึ้นอย่างต่อเนื่อง

เมษายน ที่ประชุมสามัญผู้ถือหุ้นประจำปีของ CSL ได้อนุมัติให้เพิ่มทุนจดทะเบียนหุ้นสามัญจากเดิม
649,020,074 หุ้น มูลค่าที่ตราไว้หุ้นละ 1 บาท เป็นหุ้นสามัญจำนวน 660,849,474 หุ้น
มูลค่าที่ตราไว้หุ้นละ 1 บาท
โดยหุ้นสามัญที่จดทะเบียนเพิ่มนี้จะจัดสรรเพื่อสำรองไว้สำหรับรองรับการใช้สิทธิตามโครงการ ESOP
Grant I ถึง Grant V ของ CSL

 CSL ได้ซื้อหุ้นสามัญของบริษัท วัฏฏะ คลาสสิฟายด์ส จำกัด (“วัฏฏะ”) จำนวน 0.12 ล้านหุ้น คิดเป็นร้อยละ 60 ของทุนจดทะเบียน ในราคารวมประมาณ 88 ล้านบาท

พฤษภาคม CSL ได้ซื้อหุ้นสามัญของ Loxserv จากบริษัท พอยท์ เอเซีย ดอท คอม (ประเทศไทย)
จำกัด จำนวน 991,593 หุ้น ราคาหุ้นละ 2.02 บาท รวมเป็นจำนวนเงิน 2 ล้านบาท หรือร้อยละ
3.81 ของทุนชำระแล้วของ Loxserv
และผลจากการซื้อหุ้นสามัญเพิ่มเติมในเดือนกุมภาพันธ์และพฤษภาคม 2550 ทำให้ CSL
ถือหุ้นทุนชำระแล้วของ Loxserv เป็นจำนวนร้อยละ 99.86

มิถุนายน SBI ได้ซื้อหุ้นสามัญของบริษัท เอ็นทียู (ประเทศไทย) จำกัด (“NTU”) เมื่อวันที่ 22 มิถุนายน 2550 เพิ่มเติมจากกลุ่มผู้ถือหุ้นเดิมในราคาหุ้นละ 62.50 บาท จำนวน 25,020 หุ้น หรือคิดเป็นร้อยละ 20.85 ของทุนชำระแล้ว รวมเป็นจำนวนเงิน 1.56 ล้านบาท ทำให้ SBI ถือหุ้นทุนจดทะเบียนของ NTU เป็นจำนวนร้อยละ 71.85 

กรกฏาคม เมื่อวันที่ 4 กรกฎาคม 2550 ที่ประชุมวิสามัญผู้ถือหุ้นครั้งที่ 1/2550 ของบริษัทฯ ได้มีมติอนุมัติให้บริษัทฯ ดำเนินการจำหน่ายหุ้นสามัญของ Shenington ในสัดส่วนร้อยละ 49 ให้แก่ บริษัท เอเชีย โมบาย โฮล์ดิ้งส พีทีอี จำกัด (“AMH”) และบริษัทฯ ได้ดำเนินการขายหุ้นเสร็จสิ้นเมื่อวันที่ 25 กรกฎาคม 2550 โดยมีมูลค่าการซื้อขาย 200 ล้านเหรียญสหรัฐ ในขณะที่ต้นทุนเงินลงทุนประมาณ 132 ล้านบาท 

สิงหาคม ที่ประชุมคณะกรรมการของ CSL มีมติอนุมัติโครงการการซื้อหุ้นของ CSL
คืนเพื่อเป็นการบริหารสภาพคล่องส่วนเกินของบริษัทและเพิ่มอัตราผลตอบแทนให้แก่ส่วนของผู้ถือหุ้น
รวมถึงการแสดงถึงสถานะทางการเงินที่แข็งแกร่งของบริษัท ทั้งนี้ CSL
มีวงเงินสูงสุดที่จะใช้ในการซื้อหุ้นคืนไม่เกิน 225 ล้านบาท

กันยายน บริษัทฯ ได้ลงนามในสัญญาความร่วมมือกับ บริษัท ไทม์ ดอทคอม เบอร์ฮาด (TIME
dotCom Berhad, “TIME”) ซึ่งเป็นผู้ให้บริการโทรคมนาคมรายใหญ่ในประเทศมาเลเซีย
เพื่อเปิดให้บริการดาวเทียมบรอดแบนด์ไอพีสตาร์ในประเทศมาเลเซีย

บริษัทฯ ได้เป็นพันธมิตรกับ บริษัท ทีเอ็นอาร์ เทเลคอมส อินคอร์ปอเรชั่น (TNR Telecoms
Incorporation) เพื่อดูแลส่วนปฏิบัติการสถานีควบคุมเครือข่ายภาคพื้นดินไอพีสตาร์ (IPSTAR
Gateway) พร้อมทั้งให้บริการไอพีสตาร์ในประเทศฟิลิปปินส์

พฤศจิกายน ที่ประชุมคณะกรรมการของบริษัทฯ มีมติอนุมัติเมื่อวันที่ 14 พฤศจิกายน 2550
ให้จัดตั้งบริษัท แคมโบเดียน ดีทีวี เน็ตเวิร์ค จำกัด (“CDN”) ในประเทศกัมพูชา

  เมื่อวันที่ 22 พฤศจิกายน 2550 CSL ได้ทำการซื้อหุ้นคืนรวมทั้งสิ้น 51.7 ล้านหุ้น
  (มูลค่าตราไว้หุ้นละ 1 บาท) คิดเป็นร้อยละ 8.3 ของหุ้นที่จำหน่ายได้แล้วทั้งหมด
  โดยมีมูลค่ารวมเป็นจำนวน 222.1 ล้านบาท ทำให้สัดส่วนการถือหุ้นของกลุ่มบริษัทใน CSL
  เพิ่มขึ้นจากร้อยละ 40.02 เป็น 43.48

บริษัทฯ ได้เซ็นสัญญากับ บริษัท เฟิรสต์เอเชียกรุ๊ป จำกัด (FirstAsia Group)
แห่งประเทศอินโดนีเซีย เพื่อดูแลการบริการสถานีควบคุมเครือข่ายภาคพื้นดินไอพีสตาร์
และการให้บริการไอพีสตาร์ในประเทศอินโดนีเซีย  

  บริษัท ไอพีสตาร์ ออสเตรเลีย พีทีวาย จำกัด (“IPA”) ได้ลงนามในสัญญาแต่งตั้ง
  NSO กับบริษัท อีทีที จำกัด เพื่อให้บริการไอพีสตาร์บรอดแบนด์สำหรับประเทศออสเตรเลีย

2.2 ภาพรวมการประกอบธุรกิจของกลุ่มบริษัท

[]

บริษัทฯ ประกอบธุรกิจในกลุ่มธุรกิจ 4 กลุ่ม คือ
ธุรกิจบริการสื่อสารดาวเทียมและบริการที่เกี่ยวเนื่อง ธุรกิจโทรศัพท์ ธุรกิจอินเทอร์เน็ตและสื่อ
และธุรกิจสื่อโฆษณาผ่านสมุดรายนามผู้ใช้โทรศัพท์และสิ่งพิมพ์ประเภทโฆษณาย่อย ซึ่งบริษัทฯ
จะเน้นการลงทุนระยะยาว
โดยพิจารณาจากปัจจัยพื้นฐานของธุรกิจที่จะเข้าไปลงทุนรวมถึงแนวโน้มของธุรกิจนั้นๆ เป็นสำคัญ
นอกจากนี้ บริษัทฯ
มีนโยบายการลงทุนในสัดส่วนที่มากพอเพื่อให้สามารถมีอำนาจในการบริหารจัดการและกำหนดแนวทางการดำเนินธุรกิจในบริษัทย่อยและบริษัทร่วมนั้นๆ
โดยโครงสร้างของกลุ่มบริษัทฯ เป็นดังนี้

โครงสร้างการถือหุ้นของกลุ่มบริษัท []

ข้อมูล ณ วันที่ 4 กุมภาพันธ์ 2551

หมายเหตุ: 1) อยู่ระหว่างจดทะเบียนจัดตั้งบริษัท

2) บริษัท กัมพูชา ชินวัตร จำกัด และ บริษัท ลาว เทเลคอมมิวนิเคชั่นส์
ดำเนินธุรกิจในการให้บริการอินเทอร์เน็ต ใน ประเทศกัมพูชา

และลาว ตามลำดับด้วย

3) บริษัท ซีเอส ล็อกซอินโฟ จำกัด (มหาชน) ดำเนินงานรับส่งสัญญาณโทรทัศน์ผ่านดาวเทียม
(UpLink/DownLink) ในประเทศไทยด้วย

4) บริษัท ชินแซทเทลไลท์ จำกัด (มหาชน) และบริษัท ซีเอส ล็อกซอินโฟ จำกัด (มหาชน)
เป็นบริษัทจดทะเบียนในตลาดหลักทรัพย์แห่ง

ประเทศไทย

1. สายธุรกิจดาวเทียมและบริการเกี่ยวเนื่อง

บริษัทฯ
เป็นผู้ให้บริการและดำเนินโครงการดาวเทียมสื่อสารแห่งชาติภายใต้สัมปทานจากกระทรวงเทคโนโลยีสารสนเทศและการสื่อสาร
(“MICT”) เป็นระยะเวลา 30 ปี สิ้นสุดปี พ.ศ.2564 จนถึงปัจจุบันบริษัทฯ
จัดส่งดาวเทียมขึ้นสู่วงโคจรทั้งสิ้นจำนวน 5 ดวง คือ ดาวเทียมไทยคม 1A ไทยคม 2 ไทยคม 3
ไทยคม 4 (ไอพีสตาร์) และ ไทยคม 5 เมื่อเดือนตุลาคม 2549 บริษัทฯ
ได้ปลดระวางและหยุดให้บริการดาวเทียมไทยคม 3 ทำให้ปัจจุบันบริษัทฯ
มีจำนวนดาวเทียมให้บริการทั้งสิ้น 4 ดวง นอกจากนี้ บริษัทฯ ได้จัดตั้งบริษัทฯ ย่อย/
บริษัทร่วมขึ้นมาเพื่อให้บริการด้านธุรกิจดาวเทียมและบริการที่เกี่ยวเนื่องต่างๆ ดังนี้

+------------------------------+---------------------------------------+
| บริษัท                         | ประเภทธุรกิจ                            |
+------------------------------+---------------------------------------+
| บริษัท ไอพีสตาร์ จำกัด            | จัดจำหน่ายช่องสัญญาณดาวเทียมไทยคม 4        |
|                              | (ไอพีสตาร์)                             |
+------------------------------+---------------------------------------+
| Spacecode LLC                | ให้บริการด้านวิศว                         |
|                              | กรรมพัฒนาเทคโนโลยีการสื่อสารและอิเลคโทรนิคส์ |
| (บริษัทฯ ถือหุ้นร้อยละ 70, บริษัท    |                                       |
| Code Space จำกัด ถือหุ้นร้อยละ 30 |                                       |
| ซึ่ง Code Space                |                                       |
| ไม่มีส่วนกี่ยวข้องกับบริษัทฯ          |                                       |
| แต่อย่างใด)                    |                                       |
+------------------------------+---------------------------------------+
| บริษัท ไอพีสตาร์ อินเตอร์เนชั่นแนล   | จัดจำหน่ายช่องสัญญาณดาวเทียมไทยคม 4        |
| พีทีอี จำกัด                     | (ไอพีสตาร์)                             |
+------------------------------+---------------------------------------+
| บริษัท ไอพีสตาร์ ออสเตรเลีย พีทีวาย | ให้บริการไอพีสตาร์ในประเทศออสเตรเลีย       |
| จำกัด                         |                                       |
+------------------------------+---------------------------------------+
| บริษัท ไอพีสตาร์ นิวซีแลนด์ จำกัด    | ให้บริการไอพีสตาร์ในประเทศนิวซีแลนด์         |
+------------------------------+---------------------------------------+
| บริษัท สตาร์ นิวเคลียส จำกัด       | ให้บริก                                 |
|                              | ารเทคโนโลยีบรอดแบนด์ที่ใช้กับดาวเทียมไอพีสตาร์ |
| (บริษัทฯ ถือหุ้นร้อยละ 70, บริษัท    |                                       |
| Code Space จำกัด ถือหุ้นร้อยละ 30 |                                       |
| ซึ่ง Code Space                |                                       |
| ไม่มีส่วนเกี่ยวข้องกับบริษัทฯ         |                                       |
| แต่อย่างใด)                    |                                       |
+------------------------------+---------------------------------------+
| บริษัท ไอพีสตาร์ ดู บราซิล⁽¹⁾      | ให้บริการไอพีสตาร์ในประเทศบราซิล           |
+------------------------------+---------------------------------------+
| บริษัท ไอพีสตาร์ โกลเบิล เซอร์วิส   | จัดจำหน่ายช่องสัญญาณดาวเทียมไทยคม 4        |
| จำกัด⁽²⁾                      | (ไอพีสตาร์)                             |
+------------------------------+---------------------------------------+
| บริษัท ซีเอส ล็อกซอินโฟ จํากัด      | ให้บริการรับส่งสัญญาณโทรทัศน์ผ่านดาวเท        |
| (มหาชน)                      | ียมภายใต้สัมปทานจากการสื่อสารแหงประเทศไทย |
|                              | (“กสท.”)                              |
| (บริษัทฯ ถือหุ้นผ่าน SBI ร้อยละ     | ให้เปนผู้ใหบริการรับ-สงสัญญาณโทรทัศนผาน |
| 39.89)                       | ดาวเทียม                               |
|                              | และอินเตอรเน็ตผานดาวเทียมเปนระยะเวลา  |
|                              | 22 ป สิ้นสุดป 2559                     |
+------------------------------+---------------------------------------+

  (1) อยู่ระหว่างการจดทะเบียนจัดตั้งบริษัท

  (2) ยังไม่ได้เริ่มดำเนินกิจการ

2. สายธุรกิจโทรศัพท์

บริษัทฯ เป็นผู้ให้บริการธุรกิจโทรศัพท์ผ่านบริษัท เชนนิงตัน อินเวสเม้นท์ พีทีอี จำกัด
(“Shenington”) ซึ่งเป็นบริษัทที่ประกอบธุรกิจหลักโดยการถือหุ้นในบริษัทอื่น (Holding
Company) ซึ่งลงทุนในธุรกิจโทรคมนาคมในต่างประเทศ ซึ่งปัจจุบันมีการลงทุนใน 2 บริษัท ได้แก่

+------------------------------+---------------------------------------+
| บริษัท                         | ประเภทธุรกิจ                            |
+------------------------------+---------------------------------------+
| บริษัท กัมพูชาชินวัตร จำกัด         | ได้รับสัมปทานในกา                        |
|                              | รดำเนินกิจการโทรศัพท์ในประเทศกัมพูชาเป็นเวลา |
| (บริษัทฯ ถือหุ้นผ่าน Shenington    | 35 ปี สิ้นสุดปี 2571                       |
| ร้อยละ 51)                    | โดยให้บริการโทรศัพท์เคลื่อนที่ภายใต้ระบบ       |
|                              | Digital GSM 1800 และ 900 MHz และ 3G   |
|                              | 2100 MHz บริการโทรศัพท์พื้นฐานระบบ         |
|                              | CDMA-450                              |
|                              | นอกจากนั้นยังให้บริการโทรศัพท์ต่างประเทศแบบ   |
|                              | VOIP                                  |
+------------------------------+---------------------------------------+
| บริษัท ลาว เทเลคอมมิวนิเคชั่นส์     | เป็นกิจการร่วมค้ากับรัฐบาล                  |
| จำกัด                         | ของประเทศสาธารณรัฐประชาธิปไตยประชาชนลาว |
|                              | ได้รับสิทธิในกา                           |
| (บริษัทฯ ถือหุ้นผ่าน Shenington    | รดำเนินธุรกิจโทรคมนาคมในประเทศลาวเป็นเวลา |
| ร้อยละ 24.99)                 | 25 ปี สิ้นสุดปี 2564                       |
|                              | โดยให้บริการโทรศัพท์เคลื่อนที่ (Cellular      |
|                              | Phone) โทรศัพท์โครงข่ายพื้นฐาน (Public     |
|                              | Switched Telephone Network (PSTN))    |
|                              | บริการโทรศัพท์พื้นฐานไร้สายระบบ CDMA-450    |
|                              | โทรศัพท์สาธารณะ บริการโทรข้ามแดนอัตโนมัติ    |
|                              | (International Roaming Service)       |
|                              | บริการโทรศัพท์ต่างประเทศแบบ VOIP          |
|                              | รวมถึงบริการเสริม (Value added service)  |
|                              | สำหรับโทรศัพท์เคลื่อนที่                     |
+------------------------------+---------------------------------------+

3. สายธุรกิจอินเทอร์เน็ตและสื่อ

บริษัทฯ เป็นผู้ให้บริการธุรกิจอินเทอร์เน็ตและสื่อผ่านบริษัทย่อย/บริษัทร่วม/กิจการร่วมค้า
ของบริษัทฯ ดังนี้

+-------------------------------+--------------------------------------+
| บริษัท                          | ประเภทธุรกิจ                           |
+===============================+======================================+
| บริษัท ชิน บรอดแบนด์ อินเทอร์เน็ต    | บริการให้คำปรึกษาและติด                  |
| (ประเทศไทย) จำกัด              | ตั้งระบบสำหรับเครือข่ายบรอดแบนด์แบบครบวงจร |
|                               | (System Integration) บริการขายเนื้อหา   |
| (บริษัทฯ ถือหุ้นสัดส่วนร้อยละ 99.99)  | (Content) ผ่านเครือข่าย บรอดแบนด์        |
|                               | และบริการจำหน่ายอุปกรณ์จานรับสัญญานดาวเทียม |
|                               | นอกจากนี้ SBI                          |
|                               | ยังได้รับใบอน                           |
|                               | ุญาตจากคณะกรรมการกิจการโทรคมนาคมแห่งชาติ |
|                               | (กทช.) เพื่อให้บริการอินเทอร์เน็ตแบบที่หนึ่ง[1] |
|                               | เป็นเวลา 1 ปี นับจากวันที่ 18 ตุลาคม 2550   |
|                               | ถึง 17 ตุลาคม 2551                     |
+-------------------------------+--------------------------------------+
| บริษัท กัมพูชาชินวัตร จำกัด          | ผูใหบริการอินเทอรเน็ตในประเทศกัมพูชา    |
|                               |                                      |
| (บริษัทฯ ถือหุ้นสัดส่วนร้อยละ 51)     |                                      |
+-------------------------------+--------------------------------------+
| บริษัท ลาว เทเลคอมมิวนิเคชั่นส์ จำกัด | ผูใหบริการอินเทอรเน็ตในประเทศลาว      |
|                               |                                      |
| (บริษัทฯ ถือหุ้นร้อยละ 24.99        |                                      |
| และรัฐบาลลาวถือหุ้นร้อยละ 51)      |                                      |
+-------------------------------+--------------------------------------+
| บริษัท ซีเอส ล็อกซอินโฟ จํากัด       | ผูใหบริการอินเทอรเน็ตภายใต้ชื่อ ซีเอส     |
| (มหาชน)                       | ล็อกซอินโฟ (CS LoxInfo)                |
|                               | ภายใต้สัมปทานจากการสื่อสารแหงประเทศไทย  |
| (บริษัทฯ ถือหุ้นผ่าน SBI ร้อยละ      | (“กสท.”) เปนระยะเวลา 10 ป สิ้นสุดป   |
| 39.89)                        | 2550                                 |
|                               | ดวยเครือขายทั้งภาคพื้นดินและผานดาวเทียม  |
|                               | นอกจากนั้น CS LoxInfo                  |
|                               | ได้รับการต่อใบอน                        |
|                               | ุญาตจากคณะกรรมการกิจการโทรคมนาคมแห่งชาติ |
|                               | (กทช.)                               |
|                               | เพื่อให้บริการอินเทอร์เน็ตแบบที่หนึ่งเป็นเวลา 1  |
|                               | ปี นับจากวันที่ 8 กันยายน 2550 สิ้นสุดวันที่ 7   |
|                               | กันยายน 2551                          |
+-------------------------------+--------------------------------------+
| บริษัท ล็อกซเล่ย์ อินฟอร์เมชั่น เซอร์วิส | ผูใหบริการอินเทอรเน็ต                 |
| จำกัด                          | ได้รับการต่อใบอน                        |
|                               | ุญาตจากคณะกรรมการกิจการโทรคมนาคมแห่งชาติ |
| (เป็นบริษัทที่ CSL ถือหุ้นอยู่ร้อยละ     | (กทช.)                               |
| 99.86)                        | เพื่อให้บริการอินเทอร์เน็ตแบบที่หนึ่งเป็นเวลา 1  |
|                               | ปี นับจากวันที่ 29 มิถุนายน 2550 สิ้นสุดวันที่ 28 |
|                               | มิถุนายน 2551                          |
+-------------------------------+--------------------------------------+
| บริษัท เอดี เวนเจอร์ จำกัด         | ดำเนินธุรกิจให้บริการข้อมูลข่าวสา            |
|                               | รและสาระความบันเทิงผ่านระบบโทรศัพท์เคลื่อนที่ |
| (เป็นบริษัทที่ CSL ถือหุ้นอยู่ร้อยละ     | แล                                   |
| 99.99 ประกอบธุรกิจโดยการถือหุ้น    | ะให้บริการพัฒนาโปรแกรมที่ใช้งานบนอินเทอร์เน็ต |
| (Holding Company) ที่มีเงินลงทุนใน |                                      |
| บริษัท ชินนี่ดอทคอม จำกัด           |                                      |
| (“SHINEE”) ในสัดส่วนร้อยละ       |                                      |
| 99.99)                        |                                      |
+-------------------------------+--------------------------------------+
| บริษัท เอ็นทียู (ประเทศไทย) จำกัด   | ให้บริการการประชุม อบรม /               |
|                               | สัมมนาทางไกลผ่านดาวเทียม                |
| (บริษัทฯ ถือหุ้นผ่าน SBI ร้อยละ      |                                      |
| 71.85)                        |                                      |
+-------------------------------+--------------------------------------+

4. สายธุรกิจสื่อโฆษณาผ่านสมุดรายนามผู้ใช้โทรศัพท์และสิ่งพิมพ์ประเภทโฆษณาย่อย

+-------------------------------+--------------------------------------+
| บริษัท                          | ประเภทธุรกิจ                           |
+===============================+======================================+
| บริษัท เทเลอินโฟ มีเดีย จำกัด       | บริการ                                |
| (“TMC”)                       | สื่อโฆษณาผ่านสมุดรายนามผู้ใช้โทรศัพท์หน้าเหลือง |
|                               | และจัดทำสมุดรายนามในรูปแบบอื่นๆ นอกจากนี้   |
| (เป็นบริษัทที่ CSL ถือหุ้นอยู่ร้อยละ     | ยังให้บริการข้อมูลรายชื่อผู้ใช้โทรศัพท์          |
| 99.99)                        | รวมทั้งบริการข้อมูลทั่วไป ทั้งสาระบันเทิง       |
|                               | ผ่านการใช้โทรศัพท์ในการสอบถามข้อมูล        |
+-------------------------------+--------------------------------------+
| บริษัท วัฏฏะ คลาสสิฟายด์ส จำกัด     | ผูใหบริการสิ่งพิมพ์ประเภทโฆษณาย่อย        |
|                               |                                      |
| (เป็นบริษัทที่ CSL ถือหุ้นอยู่ร้อยละ 60) |                                      |
+-------------------------------+--------------------------------------+

2.3 โครงสร้างรายได้

โครงสร้างรายได้ของบริษัทและบริษัทย่อย ตั้งแต่ปี 2548- 2550 มีดังนี้

  ------------------------------------------------------------------------------------------------------------------------------------------------
                                                                                                                                 หน่วย :   
                                                                                                                                 ล้านบาท   
  -------------------------------------- ------------------------------------ ---------------- ------- -------- ------- -------- -------- --------
  ผลิตภัณฑ์/ บริการ                          ดำเนินการโดย                          % การถือหุ้นของบริษัท 2548             2549             2550     

                                                                                               รายได้   ร้อยละ    รายได้   ร้อยละ    รายได้    ร้อยละ

  บริการสื่อสารดาวเทียมและบริการที่เกี่ยวเนื่อง     ชินแซทเทลไลท์และบริษัทในกลุ่มธุรกิจไอพีสตาร์   -                3,523   51.24    4,360   48.59    3,980    31.10

  บริการอินเทอร์เน็ตและสื่อ                    ชินบรอดแบนด์ อินเทอร์เน็ต                 99.99            65      0.95     80      0.89     243      1.90

                                         บริษัทในกลุ่มเชนนิงตัน                     51.00                                                        

                                         เอ็นทียู                                71.85                                                        

  บริการธุรกิจโทรศัพท์                        บริษัทในกลุ่มเชนนิงตัน                     51.00            2,001   29.11    2,406   26.81    2,212    17.28

  ส่วนแบ่งกำไรสุทธิจากเงินลงทุนตามวิธีส่วนได้เสีย                                                         74      1.08     86      0.96     105      0.82

  กำไรจากอัตราแลกเปลี่ยน                                                                          40      0.58     1,903   21.21    1,050    8.20

  รายได้ค่าสินไหมทดแทน                                                                            1,083   15.75    -       -        -        -

  กำไรจากการขายเงินลงทุน                                                                         -       -        -       -        5,127    40

  รายได้อื่น                                                                                      89      1.29     138     1.54     82       0.64

  รวมรายได้                                                                                     6,875   100.00   8,973   100.00   12,799   100.00
  ------------------------------------------------------------------------------------------------------------------------------------------------

 หมายเหตุ:

  1) CSL เพิ่มสัดส่วนการถือหุ้นใน TMC จากร้อยละ 63.25 เป็นร้อยละ 100 ตั้งแต่ไตรมาส
  2/2548

  2) CSL ถือหุ้นใน Watta ร้อยละ 60 ตั้งแต่ไตรมาสที่ 2/2550 และเพิ่มสัดส่วนการถือหุ้นใน
  ADV จากร้อยละ 60 เป็นร้อยละ

  100 ตั้งแต่ไตรมาส 4/2549

  2) บริษัทฯ มีสัดส่วนการถือหุ้นใน Shenington ลดลงจากร้อยละ 100 เป็นร้อยละ 51
  ตั้งแต่วันที่ 25 กรกฎาคม 2550

รายได้จากการขายและบริการจำแนกตามประเภทลูกค้าในประเทศและต่างประเทศมีดังนี้ หน่วย:
ร้อยละ

  -----------------------------------------------------------------------
  ประเภทของรายได้                            2548      2549      2550
  ----------------------------------------- --------- --------- ---------
  ลูกค้าในประเทศ                                                   

  บมจ. ชินแซทเทลไลท์                          43.5      42.6      22.4

  บจก. ชินบรอดแบนด์ อินเตอร์เนต (ประเทศไทย)     0.4       0.5       2.8

  บจก. เอ็นทียู (ประเทศไทย)                    0.0       0.0       0.1

  ลูกค้าในประเทศรวม                           43.9      43.1      25.4

  ลูกค้าต่างประเทศ                                                  

  บมจ. ชินแซทเทลไลท์                          18.7      13.9      24.3

  บริษัทในกลุ่มเชนนิงตัน อินเวสเมนต์ส พีทีอี           36.5      35.8      35.2

  บริษัทในกลุ่มธุรกิจไอพีสตาร์                      0.9       7.2       15.1

  ลูกค้าต่างประเทศรวม                          56.1      56.9      74.6

  รายได้ค่าบริการรวม                           100.0     100.0     100.0
  -----------------------------------------------------------------------

โครงสร้างรายได้จากการขายและบริการลูกค้าในประเทศและต่างประเทศ
จำแนกตามลักษณะผลิตภัณฑ์มีดังนี้

หน่วย: ร้อยละ

  ----------------------------------------- --------- --------- ---------
  ประเภทของรายได้                            2548      2549      2550

  บริการสื่อสารดาวเทียมและบริการที่เกี่ยวเนื่อง                             

  ลูกค้าในประเทศ                              43.5      42.6      22.4

  ลูกค้าต่างประเทศ                             19.6      21.1      39.5

  รวม                                       63.1      63.7      61.9

  บริการอื่นๆ                                                       

  ลูกค้าในประเทศ                              0.4       0.5       3.0

  ลูกค้าต่างประเทศ                             36.5      35.8      35.2

  รวม                                       36.9      36.3      38.2

  รายได้ค่าบริการรวม                           100.0     100.0     100.0
  ----------------------------------------- --------- --------- ---------

[1] ใบอนุญาตแบบที่หนึ่ง หมายถึง
ผู้ให้บริการอินเทอร์เน็ตประเภทที่ไม่มีโครงข่ายโทรคมนาคมเป็นของตนเอง เช่น
บริการอินเทอร์เน็ต (Internet Service) และบริการอื่นใดที่คณะกรรมการเห็นสมควร